Mathias Kolstad Holm

Mathias Kolstad Holm (født 1986) er en norsk tidligere håndballspiller. 

I sesongen 2019/2020 var han målvakt for den norske eliteserieklubben Drammen Håndballklubb. Holm valgte å avslutte håndballkarrieren i 2020 og er en av klubbens mestvinnende og høyest dekorerte spillere gjennom tidene. Holm har blant annet vunnet seks titler, spilt i Champions League, spilt for det norske herrelandslaget og fått tre æresbemerkninger fra DHK. 

Holm er født og oppvokst i Drammen og startet å spille håndball for Reistad IL. Holm ble kåret til eliteseriens beste målvakt i desember 2017. Han er barnebarnet til skuespiller Sverre Holm.

 Utdannelse og jobb 
Holm er utdannet siviløkonom. Han har en bachelorgrad og en mastergrad i økonomi fra Handelshøyskolen BI; i 2010 studerte han et semester ved Auckland University of Technology.

Holm har hatt ulike roller i Nordea over flere år.

 Landslag 
Holm har spilt syv landskamper for det norske herrelandslaget og tilsammen 58 u- og juniorlandskamper. Holm debuterte mot Finland i 2007.

 Meritter 
 3 seriegull
 2 Seriesølv
 5 Seriebronse
 2 NM-gull
 2 NM-sølv
 1 Sluttspillgull
 1 Sluttspillsølv
 1 Europacupsølv
 2 Junior NM-gull
 2 deltakelser i Champions League
Draktnummeret sitt (# 1) fredet
Bragdmerke i DHK
 Hederstegn i DHK
 3 premier som beste student fra Bachelorstudiet ved BI Drammen

 Referanser 

 Eksterne lenker 


Kategori:Norske håndballspillere
Kategori:Håndballmålvakter
Kategori:Håndballspillere for Drammen HK
Kategori:Personer fra Drammen kommune